Smul aan die Melktert-meester se resep!Argieffoto Smul nou aan die lekkerste melktertresep – sopas deur Maroela Media aangewys as die beste vir 2016! Ter viering van Nasionale Melktertdag op 27 Februarie, was Maroela Media op soek na die Melktert-meester, en Marlene Veldman stap met haar melktertresep weg met dié gesogte titel en boonop ŉ R500-geskenkbewys met die komplimente van Lapa Uitgewers. Hiermee Marlene se resep: Bestanddele: 1 blik kondensmelk 3 blikke melk (gebruik kondensmelk se blik) 45 ml mielieblom 15 ml vlapoeier 1 ml sout 2 eiers 5 ml vanieljegeursel 30 g botter 1 pak Tennis/Mariebeskuitjies Kaneel Metode: 1. Meng kondensmelk en 2½ blikkies melk en verhit tot amper kook. 2. Meng mielieblom, vla, sout, eiers en geursel met oorblywende halwe blikkie melk. 3. Voeg by die warm melk en kook stadig vir ongeveer 10 minute. Roer kort-kort, verwyder van hitte en roer botter in. 4. Voer ŉ groot glasbak met koekies, gooi die vulsel bo-oor. 5. Sprinkel kaneel bo-oor en laat afkoel in yskas. Vulsel is ook genoeg vir 2 kleiner bakke. Geniet!